open-index/open-wikipedia-markdown huggingface dataset:
Mesin Wangalui

**Mesin Wangalui** (li Indonesia: **', [[li Inggris]]: ''search engine'') ya'ia da'ö no sambua nahia heza tola la'alui ngawalö zinura ba [[Internet]] niha. [[Mesin]] Wangalui fondrege ebua ba gulidanö ya'ia [[Google]], me 83.49% moroi fefu niha sangalui hadia ba [[internet]] me ndröfi 2023, la'alui ia ba google.com. Furinia so [[Bing]], ni'okhögö [[Microsoft]], ba zi 9.19%.

[[Mesin]] Wangalui no [[komputer]] sangirö'ö khai-khai ba fefu nisura niha ba gu'ö Internet. Khai-khai andrö to'ölö latötöi **' ba li Indonesia ma ** ba li Inggris. Eluahania lö i'irö'ö zinura andrö mesin wangalui, ha i'irö'ö khai-khainia.

Gofu hadia zinura si so ba internet no te'irö'ö ia ba zi sambua komputer. Ero komputer andre so nomoronia nifotöi nomoro IP, same'e irege tola tesöndra ia. Duma-dumania nomoro IP mbolokha gu'ö kabarnias.com ya'ia 117.53.44.147. Ena'ö aoha khö niha wanötöi ya'ia ba aoha khöda wananö ba dödö, andrö labe'e döinia simane kabarnias.com. Na lö khönia nomoro IP andrö, ba lö tola tesöndra kabarnias.com da'ö.

Ba duma-duma andre, ero zinura nifairö yaŵa ba mbolokha gu'ö kabarnias.com, so khai-khainia. Duma-dumania khai-khai zinura "Ejaan Bahasa Nias yang Perlu Pembaharuan" so ba https://kabarnias.com/sudut-pandang/ejaan-bahasa-nias-yang-perlu-pembaharuan-10503  

Faoma khai-khai andrö tola tabokai ba tabaso zinura andrö yaŵa, gofu hadia wuka gu'ö ni'oguna'öda, Google Chrome ma Microsoft Edge ma zui mesin wangalui tanöbö'ö. Na tabe'e bakha ba nahia wangalui khai-khai da'ö ba tola tesöndra ba tebokai ia. 

Nifalua mesin wangalui ya'ia da'ö ba wangowuloi khai-khai fefu zinura si so ba gulidanö. Moroi ba mesin wangalui Google tola tasöndra khai-khai zinura andrö no mege yaŵa, heŵa'ae sinura andrö samösa te'irö'ö ia ba komputer (nifotöi komputer *[[server]]*) kabarnias.com.

Na lö mesin wangalui, lö lala khöda wanöndra ngawalö zura nisura ba internet. Ha awai khöda lala wanöndra sambua zinura, na möi ita ba nomoro IP komputer *[[server]]* khönia. Bahiza haniha zi tola manöngöni fefu döi *[[server]]* si so ba gulidanö?

Eluahania mesin wangalui andre hulö ono meza, heza ta'irö'ö fefu mbalö garate nisurada bakha ngawalö nomoro telepon, ma ngawalö nisurada somasi ita ta'irö'ö. Na möi ita tabokai google.com, fakhili ira na tabokai nono meza andrö, ba ta'alui gofu hadia ia zi no mu'irö'ö bakha ba da'ö.

## Faigi göi

* Komputer
* HP
* Wi-Fi
* Data

## Umbu
Ni'o'asu

**Ni'o'asu** no sambua ornamen Nias zi fao ba sikhala aurifö. Sikhala Ni'o'asu la halö ia molo’ö sikhala urifö asu. Ni'oasu mo'eluaha ia fa’awösa ni'oigö dödö (li Indonesia *kesetiakawanan*), fa'amolo'ö (li Indonesia *penurut*), ba fa'abölö (li Indonesia *kekuatan*).

## Fangoguna'ö
Ni'o'asui la oguna'ö ia ba wo'uke nomo hada ba simanö göi fakake ni oguna'ö ba hada.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Gereja ONKP

**Orahua Niha Keriso Protestan** ("Gereja Kristen Protestan Nias"), ma na la'adogo'ö ia latötöi faoma; **ONKP**, sambua sinode gereja Protestanisme ma Protestan sifagölö ba Gereja Lutheran si so ba Danö Niha. ONKP musindro me 16 April 1952 ba ofeta iada'a so ba zi 65.000 jiwa ba si sagörö Indonesia. ONKP, kantor pusat ba Tugala Lahomi, Kecamatan Sirombu, Kabupaten Nias Barat, Sumatera Utara.

## Waö-waö
Famozaewe duria somuso dödö ma ba li Indonesia lamane; *pekabaran injil* ba Danö Niha, ya'ia da'ö ba ndröfi si 1865, sifendronga ba wa'atohare misionaris sotöi **Ernest Ludwig Denninger**. Denninger andre moroi ba *lembaga penginjilan Rheinische Missionsgesellschaft* ma *Rheinische Missions-Gesselschaft(RMG)* ba Barmen, Jerman. Döfi si 1971 RMG fagati döi tobali Vereinigte-Evangelische Mission(VEM) ofeta iada'a töinia United Evangelical Mission (UEM). Denninger ofeta ba Gunungsitoli me 27 September 1865.

Ba zi ha'uga fakhe aefa da'ö, moroi ba RMG lafatenge zui misionaris ba Danö Niha sotöi J.W Thomas (1873) ba teboka sambua nahia **pos Pekabaran Injil** ba Gombölata, Kraemer (1874) tefataro ba Hilinaa, ba hiza ba ginötö wanörötödö wa'amate Yesu ma hari raya Paskah ba ndröfi 1874 da'ö, si'oföna sibai tefalua wamayagö idanö *(baptisan)* ba soi Nono Niha, famayagö idanö siföföna sibai khö zalawa Hilina'a sotöi **Yawaduha (Ama Goe)** ba dasiŵa niha danöbö'ö zifao khönia. Ba zi lö ara sibai aefa da'ö, ibayagö idanö zui niha, so ba zi 16 niha irege fa'ato zi no labayagö idanö ya'ia da'ö 25 niha. Aefa da'ö ba ndröfi si 1875 so daönö niha moroi ba Gombölata tebayagö idanö, ba ndröfi si 1876 moroi ba Waekhu so 32 niha. Ba ndröfi si 1876, Dr. W.H Sundermann tohare ia irugi Gunungsitoli ba ibokai nahawangandrö ma **pos Pekabaran Injil** ba Ndrahana. Sundermann andre, so ha'uga nisurania mbuku nibaginia ba ndraono matua sitobali famaha'ö. Me 21 Januari 1881, Pdt. Johann Adam Fehr ofeta ba Gunungsitoli ba toröi ba Gombölata.
Ni'obögi

**Ni'obögi** no sambua ornamen Nias zi fao ba sikhala aurifö. Sikhala ni'obögi la halö ia moroi ba zikhala mbögi zi mananawa ba geu. Ni’obögi mo'eluaha ia fa'asökhi gamuata ba tobali tandra wa no no’i’asogö a ifalua gowasa sokhö omo, ma bada'ö wa'oroma fa’oböwö zokhö omo.

## Fa'oguna
Ni'obögi asese la fa’anö ia ba buatö omo had aba la ogunaö göi ia ba mbaru ma fakake tanö bö’ö nia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ni'o'i'a

**Ni'o’i’a** no sambua ornamen Nias zi fao ba sikhala aurifö. Sikhala ni'o'i'a la halö ia moroi ba  sikhala tambai gi’a. Ni’o’i’a mo'eluaha ia fa’atua-tua, fa’orudu, ma fa’asambua gera'era.
Ni'o'i'a asese bahaogö ia ba mbuatö nomo hada, ba lauru wakhe, ba tanöbö'önia.

## Fa'ngoguna
Ni'obögi la ogunaö ia tobali sua-sua ba towa ma buatö omo hada, he baero ma bakha omo. La oguna’ö ia göi ba fakake ba a’sese göi la fa’anö ia ba bolanafo.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Ni'osöri

**Ni'osöri** no sambua ornamen Nias zi fao ba sikhala aurifö. Sikhala ni'osöri la halö ia moroi ba zikhala töla-hulu mbuaya. Ornamen da’a mokhala sitölu sagi ni faedogö fatambai ba ni sila’ö ia faoma khoi-khoi ba gotalua wasa ra. Ni’osöri andre tobali tandra samösa niha zangodödögö wolulu fa'aurinia wanolo niha sato (li Indonesia *berjiwa kesatria*, ya’ia da’ö zangofönai’ö zoguna ba zato moroi khönia samösa.

## Fa'ngoguna'ö
Ni'osöri böröta tobali sua-sua ba buatö ma föna omo hada ba ya da’a la oguna’o ia göi ba baru ba fakake tanö bö’ö nia.

## Faigi göi

## Umbu

* Nehemia Harefa (sama'anö), *Ornamen Nias dan Penggunaannya*, Gunungsitoli, 2022.
Bandar Udara Binaka

**Bandar Udara Binaka** ya'ia da'ö *bandar udara* si so ba Kecamatan Gidö, Kabupaten Nias, Sumatera Utara sifaola ba mbanua Kecamatan Gunungsitoli Idanoi, Kota Gunungsitoli. Bandara da'a tefaudu ba Jalan Raya Pelabuhan Udara Binaka KM 19,5 Gido, Kabupaten Nias. Bandara Binaka sambua bandara ba hulo ni'omasi'ö andre sitola möi göfa sihombo ba Danö Niha ba wolohe ma ba wangosa'ö niha moroi ba Danö Niha numalö ba bandara Kuala Namo ba simanö göi moroi ba Kuala Namo numalö ba Danö Niha, ba so göi zilalö ba Pulau Tello göfa sihombo side-ide simane *Susi Air, Merpati Air*, ba tanöbö'önia.

Bandara faoma kode IATA: GNS da'a *melayani penerbangan domestik*. Fa'anau landasan pacu Bandara Binaka andre so ba zi 2.250 meter fa'ebolo so ba zi 30 meter (luas: 67.500 meter persegi). So göi *taxy way*, ya'ia da'ö lala samakhai *apron* faoma landasan pacu (*runway*), fa'anaunia so ba zi 70 meter fa'ebolo 23 meter (luas: 1.629 meter persegi).

## Fasilitas
* Fasilitas telekomunikasi (SSB, VHF)
* Fasilitas navigasi (NDB)
* Fasilitas bantu pendaratan (PAPI, R/W Light)
* Penunjang fasilitas penerbangan faoma operasi bandar udara
* Fasilitas penunjang penerbangan (Windshock)
* Depot Avtur Pertamina
* Ruang VIP
* Mushola
* Wi-Fi
* Charger Ponsel
* TV Informasi
* Toilet
* Kursi Roda
* Area Merokok
Donald Trump

**Donald John Trump** () tumbu ba Queens, New York, Amerika Serikat me 14 Juni 1946, no samösa sogale, solohe acara TV, politikus, ba Presiden Amerika Serikat.

Tumbu ba ebua-bua Donald Trump andre ba Queens, New York, ba ihalö gelar sarjana ekonomi ba Wharton School of the University of Pennsylvania me 1968. Meluo da'ö mohalöŵö ia ba wowöli ba ba mamawa awö ba wamasindro gödo (nifotöi *bisnis properti*), si no ifanöi amania Fred Trump i'otarai 1971. Töi perusahaan andrö khöra *The Trump Organization*. Itohugö ba ifanöi halöŵö andre Trump ba inönö nasa wamasindro hotel awö tanölafa golf. I'otarai 2004 irugi 2015 igogohe acara TV *The Apprentice*, sambua acara si oi nifatohu-tohu wangoroma'ö ya'ia (nifotöi *seri*).

## Umbu
Avore Nias

**Avore Nias** no sambua angowuloa zanunö pop moroi ba Danö Niha ba ngafulu ndröfia si-80. So datölu ira zifao awö, ya'ia da'ö **Senny E. Zebua**, **Arna Daely** ba **[[Arisman Zagötö]]**. So tölu album ni'ohalöŵögöigöra: Avore Nias Vol. 1, Avore Nias Vol. 2 ba Avore Nias Vol. 3. La'awalisi Avore Nias Vol. 1, album siföföna khöra, me 1985.

## Avore Nias Vol. 1

Döfi mufazökhi: 1985

Sinunö ösi: 
# **Ngarö-Ngarö Dödö**, nisura Arna Daely, ni'anunöisi Senny E. Zebua
# **Ama Gadi'a**, nisura Arna Daely, ni'anunöisi Arna Daely
# **Tuo Nifarö**, nisura Arna Daely, ni'anunöisi Senny E. Zebua
# **Törö Tödöu**, nisura Arisman Zagötö, ni'anunöisi Arisman Zagötö
# **Kaila**, nisura Arna Daely, ni'anunöisi Arna Daely
# **Laza Zemboa**, nisura Arna Daely, ni'anunöisi Senny E. Zebua
# **Hezo Ölau'ö**, nisura Arna Daely, ni'anunöisi Arisman Zagötö
# **No Nitehe**, nisura Arna Daely, ni'anunöisi Arna Daely
# **Fanötöna**, nisura Senny E. Zebua/Arisman Zagötö, ni'anunöisi Arisman Zagötö
# **Asöndru Dödöma**, nisura Arna Daely, ni'anunöisi Arna Daely

## Faigi göi

* Sinunö Pop ba Turia Somusodödö
* Sinunö Nias ba Inkulturasi Gereja
* Mardiana ba Fa'amuzaewe Zinunö Pop ba Danö Niha
* Band Simaenaria
* Bate'e Brothers
* Potret Musisi Nias: Havino S. Duha
* Potret Musisi Nias: Man Harefa
* Potret Musisi Nias: Yas Harefa

## Khai-khai baero

* Sinunö Avore Nias: https://www.youtube.com/watch?v=xia6aOFwQM4&list=PL6wmM5h9AIN4oUauAuMFW0OTm-saAGnAm&pp=gAQBiAQB8AUB (YouTube)

## Umbu

* Ni'owuloi moroi ba ngawalö zinunö si no mufairö ba YouTube
Society and Exchange in Nias

**Society and Exchange in Nias** (**Niha Mbanua ba Fangalui Lakhömi ba Danö Niha**) no sambua mbuku nisura Andrew Beatty, samösa antropolog moroi ba Inggris, sanandrösa ba hada Nono Niha ba ohitö dödöra ba wanöndra lakhömi. Buku andre no bua wangosili si dua fakhe wa'ara nifaluania ba Sifalagö Susua 1986-1988. Ena'ö tola ifalua wangosili andre, no i'eregesi dödö wamomaha ya'ia ba li Niha, irege tola fahuhuo ia ba niha götö we'asonia ba Danö Niha ba li Niha. Götö we'asonia ba Zusua, no itörö lala wa'auri ba da'ö irege hulö samösa Ono Niha ia: möi ia mohalöŵö ba laza, fao ia möi ba Gereja ba luo Migu, fao göi ia möi ba harimbale ba wowöli soguna, fao ia ba wanaro simate, btn. Fao ia na'i ba wamaguru ba sile. Aefa i'awalisi halöŵönia ba Danö Niha itohugö nasa wangosili bö'ö ba danö Jawa, fatua lö mangawuli ia ba danö Inggris ba wangawalisi sekolania ba Antropologi ba Universitas Oxford.

## Famöfö'ö ösi

So dombua faosatö sebua: ba zi sambua igambaraini hewisa oi gamakhaita niha ba mbanua. Te'a'asogö gamakhaita andre faoma fangai ira'alawe (fangowalu).

Ba faosatö si dua i'osisi'ö hadia lala nitörö niha ba wanöndra lakhömi, ya'ia da'ö faoma famalua owasa. Lafalua gowasa niha si so okhöta ba wanöndra töi fa'abalugu (lakhömi) awö mbosi sebua, same'e irege lafondrondrongo khönia ira niha mbanua bö'ö.

Da'e tou gangolifa nösi mbuku andre:

**Famasao**
**I. Amakhaita niha mbanua**
# Banua
# Nga'ötö duhe mbanua ba ira niha bö'ö
# Fa'awösa si lö falalaŵa (*asimetris*)
# Ngawalö döi gamakhaita
# Si fasui fa'awösa fangowalu
# Fangowalu ba fa'aso gokhöta zangowalu
# Fa'awösa bö'ö
**II. Politik wangalui lakhömi**
# Afore ba goi-goi wanöndra lakhömi
# Owasa
#* Fama'anö owasa
#* Owasa
# Bosi ba gotalua niha ba fa'atobali sondrönia'ö
**Fangasiwai**

Buku andre 322 nga'örö wa'awe'e-we'enia; ba so göi bakha khönia mato ha'uga foto.

## Umbu
* Andrew Beatty, *Society and Exchange in Nias*, Clarendon Press Oxford, 1992.
Jonathan Jacob Meijer

**Jonathan Jacob Meijer** (tumbu me 1981 ma 1982) ya'ia da'ö  no samösa niha Belanda sanura sinunö ba samuala tanömö niha (ula). Toröi göi ia ba Belanda.  Molo'ö fangerai, irugi ndröfi 2023 no arakhagö 600 ndraono si no tumbu moroi ba gulania.

## Buala ula
Ibörötaigö i'amualagö gulania Meijer me 2007.

Me 2017, labe'e alakha khö Meijer wo'amualagö ula ba fefu klinik si so ba danö Belanda, börö me molo'ö Dutch Society of Obstetrics and Gynaecology no sa'ae töra 100 ndraono situmbu moroi ba zi 11 klinik ba Belanda. Molo'ö Dutch Donor Child Foundation, baero zi 102 ndraono situmbu moroi ba gulania nifaruka ba klinik, silö'ö-lö'önia so 80 tö nasa ndraono situmbu moroi ba ni'osara'ö Meijer ba ira satua ndraono si lö manörö klinik.

Aefa labe'e alakha khönia wo'amualagö ula ba Belanda, möi Meijer wo'amualagö ulania ba klinik si so ba negara bö'ö, simane klinik Cryos International si so ba Amerika Serikat awö wa i'amualagö göi gulania khö niha bö'ö sangalui lala wamo'ono ba bolokha gu'ö pribadi.

Me 2023 la'angadugö ba la'ohe Meijer föna zanguhuku ira Donorkind Foundation, la'andrö ena'ö lahuku ia, börö me no isawö huku sanguma'ö wa ha tola i'amualagö gulania irege 25 ndraono situmbu, baero da'ö lalau göi da'a ba wanimbagö ena'ö böi irege mangowalu dania zi fatalifusö ba zi so föna, ya'ia da'ö niha situmbu ba zatua si fabö'ö bahiza sindruhunia no fatalifusö sa ira me tumbu ira moroi ba gula niha sisamösa. Molo'ö Meijer, ilau fefu da'a ha ba wanolo ndra satua si lö ono ba na lahuku ia, fagölö da'ö ba wogai niha nifakhoi negara samösa. Iŵa'ö Meijer föna zanguhuku, wa lö sa'ae i'amualagö gulania khö niha bö'ö, ha khö ndra satua si no mamatumbu'ö iraonora moroi ba gulania föna da'ö. 

Me April 2023, i'etu'ö sanguhuku wa i'otarai da'ö sa'ae ba alakha khö Meijer wo'amualagö ula. Ba lahuku ia 100.000 Euro ero kali isawö gangetula huku andre. Baero da'ö te'etu'ö göi wa silötolalö'ö latibo'ö gulania si no te'irö'ö ba zi ha'uga klinik ba Belanda. Si tola laröi ha gula ni'andrö ndra satua ndraono si no mo'ono moroi ba gulania föna da'ö. Iŵa'ö göi sanguhuku wa no ilimo ndra satua ndraono da'ö Meijer sanandrösa ba ha wa'oya ndraono si no tumbu moroi ba gulania. Börö da'ö no so ato ndraono si tobali *talifusö ba ngai* khöra, ba tola manö wa ba zi so föna alangu sibai dania dödö ndraono andrö na la'ila da'ö wa no si fatalifusö ira.

Me 2 Juli 2023, itutunö Meijer khö program TV Fantástico moroi ba Brasil, wa sindruhu no irai ilimo ndra'alawe somasi mo'ono. I'akui göi wa no ilimo ndra satua ndraono.

## YouTube

So sambua kanal YouTube khö Meijer, si so töra 4.500 zi no mamasura'ö töira, heza ifairö oi zinunö nifazökhinia.

## Umbu

## Khai-khai baero

* Jonathan Jacob Meijer on YouTube
Ludwig Ingwer Nommensen

Dr.(H.C.) **Ludwig Ingwer Nommensen** ba danö Tapanuli ma ba mbanua danö Batak samösa niha si no tehöngö sibai si no la'ila döinia ya'ia da'ö; **Ingwer Ludwig Nommensen**, ma na la'adogo-dogo'ö ia; **I.L. Nommensen**; tumbu ba Nordstrand, Denmark ma iada'a fetaro mbanua andrö ya'ia da'ö ba Jerman me 6 Pebruari 1834, ba hiza mate ia ba Sigumpar, Toba Samosir me 23 Mei 1918. Ya'ia andre samösa misionaris ma Lutheran moroi ba danö Jerman nifatenge sambua gangowuloa sotöi Rheinische Missionsgesellschaft(RMG) ba danö Tapanuli. Nommensen ihorigö wa'aurinia so ba zi 56 fakhe tesura döinia samösa ba döi-döi *misionaris Kristen* ba danö Batak ma samösa *penginjil* ba Tapanuli. Ba ginötö wamaluania *penginjilan*-nia andrö, tefasindro sambua gosali ya'ia da'ö osali Protestan ma ba gangolifa *Protestanisme*, osalinia ba danö Batak, töi gosalinia ya'ia gosali *Huria Kristen Batak Protestan*(HKBP). Ba hiza ongowuloa HKBP, Nommensen andre samösa nibali'ö *Pimpinan* HKBP ma Ephorus HKBP si'oföna.

## Waö-waö wa'auri Nommensen
### Fa'a'iraono

Nommensen moroi ba hulo Nordstrand ba Kadipaten Schleswig ma Schleswig, meluo da'ö fao ba mbanua Denmark (*iada'a [[Jerman]]*). Hiza ia andre moroi ba ngambatö ma niha sinumana. I'otarai me ide-ide ia, lö sa'ae tokea Nommensen andre ba ngawalö wa'atosasa zifalukha ia. Me no irugi 7 fakhe ndröfinia, Nommensen ba no omasi sibai ia ba wokubaloi urifö simane *angsa* ma asese ba Danö Niha latötöi ia faoma surati, hiza abölö adöni dödönia wokubaloi surati andre, moroi na möi ia ba zekola. Ba ndröfi si 8 fakhe, ibörötaigö ilau mohalöŵö ba wangalui soguna ba wanolo satuania ya'ia da'ö wo kubaloi biri-biri. Ba zi 9 fakhe ndröfinia, ilau faguru tobali tuka zamasa sagö nomo. Ba hiza, ba ndröfinia si 10 fakhe, ilau mohalöŵö khö niha sohalöŵö ba danö niha sikayo, ba ihalö ginötönia ifaguru'ö ia wangahaogö tanö. Ba hiza halöŵönia göi nasa ba wamatörö kudo sondröni sanguhundra tanö ba nomo niha si kayo andrö.
Australia

**Australia** no sambua negara si so tanö yöu hulo Papua ba hulo Timor ba ba gotaluara nasi sebua Oseania ba Samudra Indonesia. Ibu kota khönia ya'ia Canberra, heŵa'ae Sydney kota fondrege ebua.
Struktur Bahasa Nias

**Struktur Bahasa Nias** no sambua buku goi-goi li Niha nifa'anö T. Halawa, A. Harefa, M. Silitonga, si tobali bua wangosili nifaluara me döfi 1977/1978. Mohalöŵö ira sidatölu andre me luo da'ö ba FKSS IKIP Medan. Alimagö wa itaria so zifasala wanura, heŵa'ae baero ira sangosili (li Indonesia: **) sidatölu so nasa mato ha'uga zamareso moroi ba Pusat Pembinaan dan Pengembangan Bahasa.

## Angolifa nösi

Bab I Pendahuluan
1.1 Latar Belakang Sosial Budaya
1.2 Wilayah Geografis Bahasa Nias
1.3 Jumlah Pemakai Bahasa Nias
1.4 Variasi Dialek
1.5 Peranan dan Kedudukan Bahasa Nias
1.5.1 Pemakaian Bahasa Nias pada Upacara Gereja/Kebaktian
1.5.2 Pemakaian Bahasa Nias di Bidang Pendidikan/Ilmiah
1.5.3 Pemakaian Bahasa Nias di dalam Rumah Tangga
1.5.4 Penggunaan Bahasa Nias dalam Upacara Adat-Istiadat
1.5. Pemakaian Bahasa Nias pada Upacara Adat
1.6 Sastra Lisan dan Tulisan

Bab II Fonologi
2.1 Daftar Bunyi
2.1.1 Vokoid
2.1.2 Kontoid
2.2 Daftar Fonem
2.2.1 Fonem-fonem Vokal
2.2.2 Fonem-fonem Konsonan
2.2.3 Fonem Suprasegmental
2.3 Distribusi Fonem
2.3.1 Distribusi
2.3.2 Distribusi Konsonan
2.3.3 Gugus Vokal
2.4 Ejaan

Bab III Morfologi
3.1 Klasifikasi Kata
3.2 Proses Morfologi
3.2.1 Afiksasi
3.2.2 Perulangan
3.2.3 Pemajemukan
3.3 Struktur Morfem dan Suku Kata
3.3.1 Struktur Morfem
3.3.2 Struktur Suku Kata
3.4 Morfofonemik

Bab IV Sintaksis
4.1 Frase dan Jenisnya
4.1.1 Frase Benda
4.1.2 Frase Kerja
4.1.3 Frase Sifat
4.1.4 Frase Bilangan
4.1.5 Frase Partikel
4.2 Kalimat Dasar
4.2.1 Pola Kalimat Dasar
4.2.2 Variasi Pola Kalimat Dasar
4.3 Unsur Kalimat
4.3.1 Unsur Predikat
4.3.2 Unsur Subjek
4.3.3 Unsur Keterangan
4.4 Kalimat Luas
4.4.1 Kalimat Luas Setara
4.4.2 Kalimat Luas Bertingkat
4.5 Jenis Kalimat
4.5.1 Kalimat Berita
4.5.2 Kalimat Tanya
4.5.3 Kalimat Perintah

Daftar Pustaka
Lampiran

## Umbu
Ni'obaluse

**Ni'obaluse** no sambua ornamen sikhala fakake. Ni'obaluse ya'ia da'o ornamen ni faökhi molo'ö sikhala baluse. Ni'obaluse mo'eluaha fa'amöna, fa'atandro, ma fa'ataha.
Kota Sibolga

**Kota Sibolga** ya'ia da'ö sambua kota si so ba provinsi Sumatera Utara, Indonesia. Kota andre so ia ba wetaro sahatö ba ngai nasi gamaudu gaekhula hulo Sumatera, no so ia ba zi sara lala mbewenasi moroi tanö-raya ofeta miyöu ba so ia ba zifasui *Teluk Tapian Nauli*. Otaluania so ba zi 350&nbsp;km moroi ba Kota Medan, ma na la'ofanöi faoma moto danö ikhamö ba zi 8 jam fofanö. Kota Sibolga fa'ebolonia so ba zi 10,77&nbsp;km² ba molo'ö data Badan Pusat Statistik kota Sibolga ba ndröfi si 2023, onombanuania no ikhamö 90.366 niha wa'ato, ba fa'a fasösö so ba zi 8.391 jiwa/km²., Ono Niha latötöi ia faoma fehede Siboga/Ziboga

Ba we'aso Hindia Belanda, kota da'a tobali ibu kota moroi ba Keresidenan Tapanuli. Ba ginötö aefa *kemerdekaan* irugi döfi si 1998, Sibolga no tobali kotamadya Sibolga.

## Waö-waö ma ''Sejarah''
Ba mböröt Kota Sibolga andre ha sambua nahia side-ide ma lamane ia meluo da'ö *bandar* ba Teluk Tapanuli si so ba hulo Poncan Ketek, sambua hulo gamaudu tanö raya moroi ba kota Sibolga na lafaigi ia iada'a. Bandar da'ö na la faigi wa'arania no tefasindro me abad si-18 nifasindro ndra niha sangarato moroi ba Minangkabau samawa ba wetaro tanö raya hulo Sumatera ma *pantai barat Sumatera*. Si so kuaso ba *bandar* da'a meluo da'ö ya'ia sotöi Datuk Itam faoma *gelar* Datuk Bandar si so ba rö mbawa ma fohörögö moroi Inggris i'otarai döfi si 1801. Hiza, ba ndröfi si 1837, ba zi fasui Poncan Ketek no ihalö samatörö moroi ba kolonial Belanda ni faogöra ba Keresidenan Air Bangis. 

Ba hiza me no lafaigi wa *bandar* si so ba Pulau Poncan Ketek lö fa'atedou, ba ndröfi si 1841 ira niha Belanda la'ehaogö bandar sibohou ya'ia da'ö fetaro ba Kota Sibolga iada'a. Niha mbanua moroi ba Pulau Poncak Ketek fefu lalau ira ba Ziboga ma Sibolga ba lafasindro fasa ma naha wamawa sibohou *pasar baru* ma ba zifasui Pasar Belakang iada'a (Sibolga Kota). Baero niha moroi ba Pulau Poncan Ketek, samawa ma sogale niha Minangkabau moroi ba  Barus faoma Sorkam lalau ira ba Ziboga. Irege bandar Poncan Ketek andre tola lamane lö sa'ae lafauzei niha, lö niha-niha hatö lewatö Datuk Itam. 

Baero zamawa moroi ba Minangkabau, niha Batak moroi ba Silindung nikafaloi Ompu Hurinjom no mutaro ira ba Ziboga i'otarai me abad si-18. Eluahani, niha Silindung andre no la'anöröi mbanua ba wangowuloi mbua wo halöŵöra ba danö khö zamawa ba pesisir. So samösa ma'uwu Ompu Hurinjom nikaoni faoma fogaoni Tuanku Dorong Hutagalung, ilau mangowalu khö nono Datuk Itam. I'otarai ba wa'alua wangowalusa da'ö, tebörötaigö wa'afaruka hada ba gotalua hada Batak faoma hada Minangkabau ba Ziboga ba hiza aefata da'ö la'ila sa'ae niha mbalö huku ba balö hadania nikaoni faoma: *adat sumando*.
Angimbanua Saitö

**Angimbanua Saitö** (li Indonesia: **', [[li Inggris]]: **') no sambua wökhö salio muzawili sanörö tanö Eropa me ngaotu ndröfia si-14 (1346–1353) ba aefa da'ö muzawili ia ba Asia, Afrika Utara irugö Amerika. Mate töra matonga fefu niha sauri ba danö Eropa me luo da'ö, ya'ia ambö töra 50 juta niha si mate. Ba te arakhagö 200 juta niha simate ba zi sagörö ulidanö börö wökhö Angimbanua Saitö andre. Samobörö fökhö andre ya'ia tungö ite sotöi *Yersinia pestis*. Auri ia ba gutu sanaoka (li Indonesia: **) si so ba mbu de'u. Gofu haniha ni'usu gutu sanaoka andrö, ba göna ia fökhö andre.

Bahiza me luo da'ö lö la'ila niha hadia zamobörö ya'ia. Simane na itörö ira fökhö, fa'aete'ala ba fa'abu dödö tanöbö'ö, lawalinga bekhu ma zui Lowalangi sofönu mbörönia fefu. Lö aboto ba dödöra wa so dungö ite, samobörö fökhö, nifazaewe gaurifö simane utu sanaoka ba te'u ba gotalua niha.

No ibulö'ö zowanua, fangalui niha awö hada niha Angimbanua Saitö andre. Tobali ia börö wa'atebulö hadia ia bakha ba agama, fa'auri wobanuasa ba fangalui niha sato, ba no ibila'ö waö-waö danö Eropa ba lala si lö mutötöna.

Lö ta'ila sibai heza moroi wökhö Angimbanua Saitö andre. So sa tandra-tandra wa tohare ia moroi ba Asia Tengah, Tiongkok, Timur Tengah ma zui Eropa.  Molo'ö nidunö-dunö so ia ba Eropa siföföna sibai ba ginötö wasuwöta ba Krimea me 1347. Moroi ba da'ö muzawili ia ba zi sagörö tanö si fasui Asi Mediterania, te ni'ohe de'u saitö si fao ba göfa nasi. Na no göna ia ba niha, ba muzawili ia moroi khö niha lumalö khö niha bö'ö, irege abölö alio muzawili ia na ha moroi khö de'u lumalö ba niha mena'ö.

## Umbu
Lahine

**Lahine** ma ba li Indonesia lamane; **Pacar air** sinumbua sauri ba Danö Niha arakhagö dozi omi oi so lahine andre. Molo'ö mbörötania lahine da'a tefa'aso ia moroi ba Asia Selatan faoma ba Asia Tenggara ba hiza no la faehagö ia ma lafazaewe duriania ofeta ba Amerika me abad si-19. Sinumbua da'a sinanö sauri ba ndröfi ma irugi fa dua fakhe ba tenga ha bulu zi so khönia, so göi mbunga so la'a safusi, soyo, sohawu-hawu, ma fa'oyo zamba. Sikhala mbungania hulö mbulu mbunga lu'u side-ide. Fa'alaŵa lahine ikhamö fa samete (1 meter) tölania abe'e ma'ifu ba hiza bangai mbulunia hulö moragi-ragi.

Lahine, sinumbua somasi sibai waöhö wangondrasi ba wanolo fa'atohare mbowonia. Heŵa'ae simanö, lahine auri ia ba danö sabe'e. Baero da'ö, lahine göi moguna ia ba dalu-dalu.

Si tohude moroi ba lahine andre na lafaedogö ia ba zinumbua tanöbö'ö ya'ia da'ö, tola auri ia helö hadöi ŵa'a, me töla lahine andre, hiza i na la tanö ia ma lö mangoguna'ö ŵa'a, eluahania la be'e ba naha simane boto-boto faoma la fo'ösi nidanö. Ba Danö Niha lahine, no labali'ö ia fangali *kuteks* ni be'e ba za'a, lala wangahaogö ya'ia, lahalö mbulu lahine, latutu ma la'ohamai'ö ba labe'e ba za'a awena labalugö ia faoma nukha-nukha, na no ibörötaigö oköli ba awena labokai, hiza no mozökhi sibai za'a sigöna ya'ia. Fa'amohudenia moroi ba *kuteks* lahine andre nibe'e ba za'a, ara taya ia.

Lahine goi auri ia moroi ba mbuania, asese ifamoka samösa mbuania nano atua ba da'ö wangoya auri nono lahine.

## Guna lahine
Lahine tenga ha sitobali famola'a moroi ba zinumbua, hiza lahine andre molo'ö si no la fareso ira ere wa'atua-tua, wa no tola göi famolala we gö, si tola labe'e öndraono. Fanötöi lahine andre ba mbanua bö'ö ya'ia da'ö, simane ba Minangkabau lakaoni faoma fanötöi paru inai, ba mbanua ba Sunda, lakaoni faoma pacar cai ba Jawa, pacar banyu, ba na ba Jakarta lamane kim hong.
Hili Sinabung

**Hili Sinabung** ma ba li Indonesia lamane; **Gunung Sinabung** ya'ia da'ö sambua hili sifao ba gangolifa hili-hili samoka ma gunung api ba mbanua ma ba detehili salaŵa si so ba danö Karo, Kabupaten Karo, Sumatera Utara, Indonesia. Hili Sinabung faoma hili Sibayak andre ya'ia da'ö dombua hili sasese mangoroma'ö wa'amuheu danö ba zisafusi ya'ia ba Sumatera Utara ba hiza dombua hili da'a no hili-hili fondrege zalaŵa baero hili Sibuatan. Fa'alaŵa hili andre so ba zi 2.451 meter.

Hiza hili andre lö irai so zinura wangombakha wa no mamoka ia i'otarai me döfi si 1600. Famoka hili andre safuria me döfi si 800. Ba hiza ba zi ha'uga fakhe si lalö, 
hili Sinabung andre, ifuli iforoma'ö wa'amuheunia ba no ifuli mamoka me 27 Agustus 2010.

## Fa'amamoka

### Fa'amamoka ba ndröfi si 2010
#### Agustus 2010
Ba ngaluo si 27 Agustus 2010, hili andre ba zi lö mudöna-döna ba so khönia zimbo sabölö sibai faoma awu vulkanik. Hiza dua ngaluo aefa da'ö ya'ia da'ö me 29 Agustus 2010 ba zi talumbongi ba ginötö 00.15 WIB (28 Agustus 2010, 17.15 UTC), hili Sinabung i'uta'ö baero lava.
Ni'ogazi

**Ni'ogazi** no sambua gara nifazökhi hulö nandröta, yaŵania manari meföna ndronga mbalugu ma ndronga zalaŵa hada ba ginötö la'otome'ö ia. Na lafasindro mbehu ba wamosumange ndramatua, lafasindro Ni'ogazi ba wamosumange ndra'alawe. Asese musindro Ni'ogazi ba zinga mbehu. Fa'alaŵania ambö töra samete, ba fa'ebolo detenia so i'otarai 63 cm irugi 207 cm (Ni'ogazi si so ba Sisarahili).

Ahe Ni'ogazi owulo-wulo ba aeru ia me arakhagö irugi yaŵa dete. Börö me no adawa-dawa ia arakhagö lö irai lafaigi niha mbalö saeru gahe Ni'ogazi andre. Heŵa'ae simanö lafakhoi khönia gambara si sökhi sibai nifotöi *ornamen*. Duma-dumania lagambaraini mbalö saeru gahe Ni'ogazi ba Detegewo faoma sitölusagi, fa'u-fa'u awö kiliŵi (faigi gambara). Lö ta'ila hadia guna gambara andre, börö me so ia ba nahia si lö lafaigi niha. Te moguna ia tobali söfu.

La'oguna'ö Ni'ogazi tobali nahia heza manari ndronga zalaŵa, si'ulu ma balugu. Tola manö wa moli Ni'ogazi na ihawi-hawiagö gahenia ira'alawe sanari ba detenia, börö moli Ni'ogazi na labözi ia faoma tanga.

## Umbu
Angolita kode telepon negara ba gulidanö

Angolita *kode telepon* negara ba gulidanö no lafa'anö ya'ira si so ba Uni Telekomunikasi Internasional ma ba li Inggris lamane *International Telephone Union* la'adogo'ö faoma fanötöi; **ITU** ba te'osamuzaigö si tobali kode IDD (International Direct Dialling) ma zui Kode ISD (International Subscriber Dialling).

Numero ba kode negara andre so dombua numero ma *dua digit angka*, fombaso ya'ia, numero si'oföna ba kode andre ya'ia da'ö numero sangombakha hezo wetaro *wilayah negara* andrö *(faigi gambara da'ö yaŵa)* ba numero sidua fanetenia fangombakha ma kode negara.

## Kode Telepon negara-negara

Bada'a tou so *kode telepon* negara-negara ba gulidanö.

## Khai-khai baero
* List of ITU-T Recommendation E.164 assigned country codes as of 1 Nov 2011
* of ITU-T Recommendation E.164 Dialling Procedures as of 15 DEC 2011
* Telephone and Internet Country Codes in 10 Languages 
* World Telephone Numbering Guide
Sinumbua Ma'ufa

**Ma'ufa** ma ba li Indonesia lamane; **Jambu bol**, **jambu kepal**, **jambu dersono**, mazui **jambu jamaika** sinumbua sauri ba Danö Niha si tenga mu'odödögö wananö. Ma'ufa andre fao ia ba gangolifa zinanö simane samba ma *Jambu-jambuan*. Bua ma'ufa andre no mozökhi sibai mbuania, lö abe'e sibai ba hulö zatakhi ia na la'usu, faehu ma'ifu ira zamba sito'ölö na la'a, da'ö geluaha döinia ninönö khönia fanötöi *bol* (bahasa Melayu) ma *bool* (bahasa Sunda) nifo'eluaha faoma fa'atakhi "bantat".

Fogaoni ma'ufa andre ba mbanua bö'ö ya'ia da'ö;  *jambu bo, jambu jambak* ba wehede Minangkabau, *jambu bool* ba li Sunda, *nyambu rakte* ba li Bali, *jambu bolo* ba Makassar, *jambu bolu* ba wehede Bugis. Ba fanötöi *jambu darsana, dersana, tersana* ba wehede Jawa faoma ba li Madura; *kupa maaimu* ba li Sulawesi Utara; *nutune, lutune, lutu kau, rutuul* ba li Maluku ba tanöbö'ö.

Ba wehede Inggris, ma'ufa latötöi faoma *Malay apple*, ba na töinia ba wamahaö ma *ilmiah* ya'ia da'ö; *Syzygium malaccense* (so eluaha: ‘tefa'aso moroi ba Malaka’) tefatöfaigö ba zisambua nahia hezo tefa'aso ia.
Eneduana

**Eneduana** ma sindruhu döinia **Enheduanna** (auri ambö töra döfi 2286 – 2251 föna Keriso) no samösa gere ira'alawe khö Nanna, samösa lowalangi agama baŵa ba danö Ur. Ya'ia andre no ono khö razo Sargon moroi ba Akaddia samatörö tanö Ur me luo da'ö. Tehöngö Eneduana andre börö me tefa'oli ia ba gotalua ndra sanura sinura (li Indonesia: **') ba zi sagörö tanö Sumeria, heza tefaböbö danö Ur, ba ba zi sagörö ulidanö. Duma-dumania ya'ia zanura sinura "Fangalaŵa'ö Inanna" awö zinura "Sinunö Gosali Sumeria" si so nasa irugi ma'ökhö. Heŵa'ae simanö so ösa zanguma'ö wa te tenga Eneduana samösa zanura oi ngawalö zinura andrö, bahiza durutulinia, ha iböbögö ia khö Eneduana.

Me lakhao-khao danö ba Ur me 1927, ba wangalu-ngalui ngawalö wakake moroi ba ginötö föna ([[li Indonesia]]: **') lasöndra ira Sir Leonard Woolley sambua gara sanifi sihulö zaere, heza tesura döi Eneduana tanö furi ba gambarania tanö föna zaere andrö.

Heŵa'ae ono razo ia, no itörö wa'afökhö Eneduana, me lara'u ia niha moroi ba soi bö'ö, sohawui ba sangalani amatöröŵa namania. Lö ara aefa da'ö, te'efa'ö ia moroi ba wangosawuyu andrö, me i'efa'ö ia  talifusönia Lugal-Ane. Furi hö isura oi nitörönia andrö Eneduana. Duma-dumania  imane wanura bakha ba sambua sinura, "Eneduana ndra'o, dafahuhuo ndra'o khömi! Fangandrögu ba taŵa hörögu mangele tou hulö zangehaoni sami sanasai. Möido ba lumö ba ifönui ndra'o gawu-gawu."

## Umbu
Ruben Enaje

**Ruben Enaje** no samösa tuka geu ba samazökhi fafa gangombakhata moroi ba Filipina, ba föna da'ö tuka semen. Tehöngö ia börö me no 35 kali laforöfa ia irugi ndröfi 2024. No teforöfa ia ero röfi ero luo Zumaha Sebua i'otarai me döfi 1986, ha i'otarai 2020 irugi 2022 lö lafalua wamoröfa börö pandemi COVID-19. Ba ndröfi 2024, teforöfa ia ba zi-35 kali.

## Böröta
Samuza ma'ökhö alua zikho khö Enaje me atoru ia tou moroi ba domosa si lö nasa awai ba Tarlac, ba ba zahöli-höli tödö lö mate ia. Aefa itörö zikho andre omasi ia i'andrö saohagölö khö Zo'aya me no i'orifi ia. Börö da'ö fao fa'ahele dödö fao ia ba upacara wamoröfa nifalua ero röfi ba luo Zumaha Sebua, si no tobali sambua to'ölöŵa ba Gereja ba Filipina ba wanörötödö wa'amate Yesu. Ba mböröta edöna ifalua da'a ha siŵa fakhe wa'ara, i'otarai alua khönia zikho andrö, bahiza itohugö zui siŵa fakhe aefa da'ö ba wangandrö ena'ö döhö nononia alawe moroi ba wökhö hanu-hanu (li Indonesia: **) ba siŵa fakhe tö zui aefa da'ö ba wangandrö ena'ö owaöri wo'omonia.

## Famoröfa

Teforöfa Enaje si föföna sibai me 1986. No ifabu'u khö Lowalangi wa edöna itörö wamoröfa 27 kali, ba afönu 27 kali ia me 2013. Bahiza itohugö manö wamoröfa andre aefa da'ö, börö me lö sangali ya'ia tobali niforöfa ero luo Zumaha Sebua. Me 2016 ifasömba'ö wamoröfania si-30 khö ndra niha ba Belgia, heza wamamoka bom me luo da'ö nifakhawi ndra teroris, ba ba khö ndra niha ba Filipina ena'ö tefalua pemilu ba zi lö hadia ia.

Me 2019, ifuli i'andrö Enaje ena'ö so niha bö'ö sangali ya'ia ba wamoröfa, me no afönu 33 fakhe wa'ara teforöfa ia (33 fakhe göi ndröfi Yesu ba gulidanö). Me 2023 tetohugö teforöfa ia ba zi-34 kali, aefa tebatogö wamoröfa i'otarai me 2020 irugi 2023 börö pandemi COVID-19. Iŵa'ö wa da'a sa'ae gafuriata wamoröfa khönia. Bahiza, teforöfa zui ia ba zi-35 kali me 2024, ba ifasömba'ö wamoröfa andre, ena'ö so wa'atulö ba gulidanö, mendruamanö ena'ö tebato wasuwöta ba Ukraina, Gaza ba fatuwusa ba Laut Cina Selatan.

## Umbu
Kota Palembang

**Kota Palembang** ma (Jawi:** كوتا ڤاليمبڠ**) ya'ia da'ö ibu kota Provinsi Sumatera Selatan, Indonesia. Fa'ebolo Kota Palembang so ba zi 352,51&nbsp;km² Ba dalu ndröfi si 2024 si lalö, kota Palembang andre fa'ato niha mbanuania no ikhamö 1.781.672 jiwa. 

Kota Palembang andre no sa'ae sambua kota sifasösö niha ba sebua numero dua ba hulo Sumatra aefa Kota Medan, molo'ö angolifa kota ba Indonesia na lafaigi ba wa'afasösö faoma fa'ebua kotania ya'ia da'ö ba numero lima sebua ba Indonesia aefa Jabodetabekjur, Surabaya, Bandung, Medan ba kota sebua numero feleziŵa ba Asia Tenggara. Kota Palembang faoma so ha'uga kabupaten zahatö ba kota andre, simane (Kabupaten Banyuasin, Kabupaten Ogan Ilir, faoma Kabupaten Ogan Komering Ilir) no sa'ae tefanöi wangahaogö ya'ia moroi ba pemerintah pusat sifao ba gangolifa wilayah metropolitan ba Indonesia nifotöi kawasan Patungraya Agung ma Palembang Raya.

Waö-waö kota Palembang andre si no irai tobali ibu kota kerajaan bahari Buddha fondrege zebua ba Asia Tenggara, Kedatuan Sriwijaya, samatörö ba *Nusantara* faoma ba Semenanjung Malaya ba Abad si-1 ofeta abad si-9 simöi fa'amohöngö döinia si no la'ila niha ya'ia da'ö: "Bumi Sriwijaya". Molo'ö *Prasasti Kedukan Bukit* nisöndra ba hili Siguntang tanö ba gaekhula moroi ba Kota Palembang,  tefaehagö ba da'ö hewisa wamasindro sambua *wanua* na lafo'eluaha ia ahatö ba geluaha sambua *kota* ba tanggal 16 Juni 683 Masehi, moroi ba dane-dane da'a, kota Palembang andre no sambua kota satua ba Indonesia. Ba *dunia Barat*, kota Palembang tehöngö döinia nikaoni faoma fanötöi: *Venice of the East* ma ("Venesia moroi Yöu"/Venesia dari Timur) faoma Serambi Hadramaut, kota da'a tekaoni ia faoma Serambi Hadramaut börö me oya gelar Habib si so ba kota da'a si lö hadöi ba kota tanöbö'ö ba Indonesia. Kota Palembang sambua kota satua si so ba Indonesia.
Yehowa

**Yehowa** ma **Yahwe** (tesura 𐤉𐤄𐤅𐤄 ba li Ibrani satua ma יַהְוֶה ba li Ibrani ma'ökhö) no töi lowalangi nifolakhömi niha ba danö Israel ba ba danö Yehuda meföna. Heŵa'ae lö ta'ila sibai hewisa te'a'asogö ia, fao dödö ndra sangosili Sura Ni'amoni'ö wa tefakhai Yehowa andre ba danö Seir, Edom, Paran, Teman ba ba danö Kana'ana. Silö'ö-lö'önia no lafolakhömi ia niha i'otarai ginötö me tebörögö la'oguna'ö zi'öli niha (li Indonesia: **), tola manö göi i'otarai ginötö te'oguna'ö laoya, ma na'i föna da'ö.

Töi Yehowa tesöndra si föföna sibai bakha ba sambua zinura moroi ba Mesir nisura ba ginötö razo Amenhotep III (1390-1352 fakhe fatua lö tumbu Keriso). Ba da'ö tersura "tꜣ šꜣsw Yhwꜣ", eluahania "YHWA ba danö Shasu". Bahiza lö ta'ila haniha sibai Yehowa nitötöi ba da'e, hadia So'aya ia, hewisa wamatörönia niha, btn.

Me 1200 fakhe fatua lö tumbu Keriso tefasindro sambua nahia wame'e adu ba Samaria, heza so sambua nahia wame'e gö khö nibe'e adu andrö, ba yaŵa ba detenia so nadu göröbao nifazökhi moroi ba laoya. Lafolakhömi Yehowa faoma fanaba urifö ba dete nahia wame'e ö andrö, sambua halöŵö nifotöi ba li Niha meföna halöŵö wame'e adu.

Me 1000 fakhe fatua lö tumbu Keriso tefasindro sambua gamatöröŵa fa'arazo ndraono Gizera'eli ba danö Samaria ba nibali'öra tobali lowalangira meluo da'ö ya'ia Yehowa.

I'otarai da'ö tebörögö oroma, hadia labali'ö Yehowa niha. Duma-dumania 900 fakhe fatua lö tumbu Keriso, götö gamatöröŵa Yuda, labali'ö Yehowa lowalangi nasional iraono Gizera'eli. Ba ginötö andre göi "oroma" Yehowa khö Elia Sama'ele'ö tobali "sokhö fa'abölö wamahowu'ö tanö". Ba ginötö andre göi tebörögö wame'e lakhömi khö Yehowa, ba "ha" khönia manö, "tebai" khö lowalangi bö'ö simane Ba'ali. 

Otu fakhe aefa da'ö me ndröfi 800 föna wa'atumbu Keriso, ifa'oli Hosea Sama'ele'ö lala wamolakhömi Yehowa ba hewisa wanuli'ö baero lowalangi bö'ö simane Ba'ali. Ba ginötö andre göi tebörögö agama "monoteis", ya'ia da'ö sambua lala wangera-ngera sanguma'ö wa ha samösa lowalangi somböi ba samatörö banua siyaŵa awö danö. Fefu lowalangi bö'ö möi barö mbawania.

Me 700 fakhe fatua lö tumbu Keriso tesura döi Yehowa tobali So'aya "fefu soi". Ba ginötö andre ibe'e gangetula razo Yosia, wa tebai sa'ae mufalua wame'e iraono tobali fasömbata khö Yehowa.

Föna da'ö to'ölö lafasömba'ö gurifö ma iraono khö ndra lowalangi simane Yehowa ma zui Molekhi, lowalangi ndra niha Kana'ana.

Famolakhömi Yehowa andre itugu abölö, irege me 500 fakhe fatua lö tumbu Keriso, tehonogöi sa'ae wa tebai mutötöi döi Yehowa ba gotalua niha. Börö da'ö la'oguna'ö döi bö'ö na latötöi ia duma-dumania Iao, Adonai, Sabaoth ma zui Elohim.

Börö da'ö göi i'otarai ndröfi 70 aefa wa'atumbu Keriso, me tedudugö Yerusalema, olifu niha sa'ae hewisa wanötöi töi Yehowa andrö. Andrö wa irugi ma'ökhö so niha sanötöi YHWH faoma Yehowa ba so göi zanötöi Yahweh, he ba gotalua ndra niha Yahudi samösa ba he göi ba gotalua ndra niha Keriso.

## Umbu
* 
* 

## Famotokhi ba gahe
Leonardo da Vinci

**Leonardo da Vinci** ma töinia safönu **Leonardo di ser Piero da Vinci** (15 April 1452 – 2 Mei 1519) no samösa gere matematika ba ginötö me hino nifotöi "Renaisans" (1490-1527), samalua göi halöŵö famazökhi gambara, samazökhi ngawa-ngawalö mesin, samösa insinyur, samazökhi adu ba samösa arsitek. Heŵa'ae tehöngö ia börö ngawalö gambara nifazökhinia, tehöngö göi döinia börö ngawalö zinura nifazökhinia sanandrösa ba ndroto niha (*anatomi*), ndroto zinumbua (*botani*), ndroto nösi mbanua siyaŵa (*astronomi*), gambara danö (*peta*), btn. No latema'ö niha wa Leonardo andre no samösa niha fondrege maulu wa'onekhe (*jenius*), khönia tola ta'ila gohitö dödö ndra niha solohi nifotöi humanis Renaisans, ba lö niha bö'ö si tola mogamö angowuloa halöŵö si no i'awalisi baero Michelangelo.

Tumbu ia khö samösa ndra'alawe nga'ötö zato ba Vinci, Italia (laŵa'ö ba khöda meföna *ono horö*), itörö wamahaö khö zamazökhi adu ba samazökhi gambara Andrea del Verrocchio ba Florence, Italia. Ba da'a göi ibörögö halöŵönia, bahiza abölö oya ihorigö ginötönia mohalöŵö khö Ludovico Sforza ba Milan. Aefa da'ö möi göi ia mohalöŵö ba Roma, ba itugu ara itugu ato niha samazökhi gambara khöra molo'ö lala wogambaraini Leonardo. Aefa da'ö ikaoni ia razo Perancis Fransiskus I, ba toröi ia ba da'ö tölu fa'akhe wa'ara irugi mate ia me 1519. I'otarai mate ia lö aetu lafatunö niha ngawalö halöŵö si no ifalua, ngawalö hadia ia zomasi ia ba fefu zi fakhai ba wa'aurinia, irege ato niha same'e töi nono khöra Leonardo ba niha samakhai gambara ma adu nifazökhira ba lala wolau ya'ia molo'ö Leonardo.

## Famotokhi ba gahe

## Umbu
Kabupaten, Kecamatan awö Desa ba Danö Niha

So öfa Kabupaten ba sambua Kota ba Danö Niha, heza tefaböbö 70 Kecamatan, 944 Desa ba 6 Kelurahan. Ba da'a tou so gangolifa fefu kabupaten, kecamatan, awö desa ba Danö Niha andrö.

## Kabupaten Nias

## Kabupaten Nias Barat

## Kabupaten Nias Selatan

## Kabupaten Nias Utara

## Kota Gunungsitoli
Tötöhua

**Tötöhua** (li Latin: *Copsychus malabaricus*, li Indonesia: *Kucica Hutan* ma *Murai Batu*) no ngawalö wofo tuho gö khönia eleŵazi, ba börö da'ö tefaböbö ba famili Muscicapidae. Anau mbu gi'o wofo andre, wa'asökhi mbunia, aitö sifaruka aruzö-ruzö, ba wa'asökhi göi linia. Tesöndra auri ia ba zi sagörö hulo Sumatra, ba Malaysia, ba ba hulo Jawa. So göi dötöhua safusi bs Kalimantan Utara, bahiza tefaböbö ia ba spesies bö'ö sotöi *Copsychus malabaricus stricklandii*.

Auri dötöhua andre ba mbenua satua eu sifasösö sinumbua. Mongawa ira, eluahania orudu oya ira ba zisambua nahia, ba la'odödögö wanaro nahia andrö nifotöi *Thruses*. Moadu sibai li dötöhua, irege labe'e khönia mbuala me 1974 tobali fofo fondrege sökhi li (*The Best Song Birds – Delacour, 1947*). Börö da'ö göi tobali ia fofo omasi'ö ndra sanguri fofo.
Christiaan Benjamin Nieuwenhuis

**Christiaan Benjamin Nieuwenhuis** (★ 4 Juli 1863 ba Amsterdam – † 20 April 1922 ba Padang), asese göi lakaoni ia **C.B. Nieuwenhuis**, no samösa tuka foto ba ginötö wamatörö Hindia Belanda.

Me 1883 möi ia fao tobali saradadu Belanda ba Batavia, töi Jakarta meföna, ba önö fakhe wa'ara tobali ia samösa anggota band militer razo Belanda. Me Desember 1889, la'anau'ö kontrak-nia mato döfi.

Me 1890 iröi militer ba isöndra halöŵö ba Koene & Co. sambua studio foto ba aefa da'ö awu'a ia lumalö ba Padang, Sumatera Barat, heza ibokai studio foto khönia samösa me 1891. Mate ia ba Padang me April 1922.

## Ngawalö foto Nono Niha nihalönia

Berkas:COLLECTIE TROPENMUSEUM Groepsportret met mannen in krijgskleding Zuid-Nias TMnr 60009097.jpg|Sanuwö moroi ba Nias Selatan
Berkas:COLLECTIE TROPENMUSEUM Studioportret van een man in krijgskleding Zuid-Nias TMnr 60042491.jpg|Sanuwö moroi ba Danö Niha
Berkas:COLLECTIE TROPENMUSEUM Meisjes bij een offerhuisje bij de ingang van een kampong in Zuid-Nias TMnr 10000954.jpg|Ira'alawe föna nomo wangandrö
Berkas:COLLECTIE TROPENMUSEUM Studioportret van een vrouw TMnr 60046762.jpg|Ono'alawe Nono Niha
Berkas:COLLECTIE TROPENMUSEUM Studioportret van een man in krijgskleding TMnr 60046761.jpg|Ono Niha faoma baru zanuwö


## Umbu
Kota Bengkulu

**Kota Bengkulu** (; Rejang: ꥏꤷꥍꤰꥈꤾꥈ, abjad Jawi: كوتا بڠكولو) sambua kota si no tobali ibu kota provinsi ba Provinsi Bengkulu, Indonesia. Kota andre kota sebua numero dua ba pantai barat Pulau Sumatra, fanete Kota Padang. Fatua lö tobali sambua banua sebua,  kota andre orudu ma farahu ba Kesultanan Palembang Darussalam, aefa da'ö ikuasoi ia Inggris fatua lö la be'e barö wamatörö Belanda. Kota da'a göu tobali nahia wamasafi Bung Karno i'otarai ba ndröfi si 1939–1942 ba ginötö wamatörö Hindia Belanda ba sambua nahia ba Bengkulu naha wa'atumbu ndrongania sotöi Fatmawati.

Kota Bengkulu fa'ebolonia so ba zi 152,00&nbsp;km² fa'ato niha ba kota andre me döfi si 2020 no ikhamö 371.828 niha wa'ato nibagi ba zi 187.655 niha ndra matua ba 184.173 niha ndra alawe, ba dalu ndröfi si 2024 no ikhamö 394.192 niha wa'ato niha ba kota andre. Kota Bengkulu andre faola ia ba Kabupaten Seluma tanö raya, Samudra Hindia tanö ba gaekhula ba Kabupaten Bengkulu Tengah tanö yöu faoma tanö ba gatumbukha.
Fiso

**Fiso** ya'ia da'ö föfö mboto si falemba ba gambölö ba ba gabera högö, ni'oguna'ö ba wamondrondrongo li.

## Umbu
Bawa

**Bawa** ya'ia da'ö tögi sebua tou nikhu, naha nifö ba lela, lala gö na manga ba lala li na muhede.

## Umbu
Fuasö ba Famoni bakha ba Gereja Katolik

To'ölö lalau wuasö ba famoni (moroi ba wemanga nagole) ira niha bakha ba Gereja Katolik tenga ha ba ginötö föna Paska. Fuasö eluahania la'alösi ndrohu-ndrohu gö ni'a, famoni eluahania lö molau hadia ia zomasi-masi dödö ma lö manga gö simane nagole. Molo'ö famahaö Gereja Katolik lafalua da'a si tobali lala wangoroma'ö wangesa dödö moroi ba horö, he nifaluara si fatöfa ba lala wangera-ngera ba he si fatöfa ba mboto. Zaya-zaya gölö wuasö ba famoni na lö lataha dödöra moroi ba wamalua horö.

## Molo'ö Huku Kanonik

Goi-goi sanandrösa ba da'a tehonogöi bakha ba Konstitusi Apostolik *Paenitemini* nifa'oli Paus Paulus VI me 1966 ba tehonogöi bakha ba Huku Kanonik 1983 (numero 1249-1253).

Molo'ö *Paenitemini*, Huku Kanonik awö Konstitusi *Sacrosanctum Concilium*, moguna latörö wamoni awö fuasö ira niha Katolik ba luo Zumaha Sebua irugi luo Sabtu Ni'amoni'ö, na lö sibai taha-taha khöra. Lö fao ba wanörö fuasö ba famoni ndraono sawuyu irugi 14 fakhe ndröfi. Heŵa'ae simanö tola sa'atö fao ira na lö tobali taha-taha ba wa'owaöri mboto. Molo'ö numero 1252 Huku Kanonik, silötolalö la'o'ö goi-goi wuasö ba famoni fefu niha Katolik ba moguna mufahaö ya'ira tanöbö'ö "geluaha sindruhu wangesa dödö" heŵa'ae lö nasa fao ira wamalua fuasö ba famoni andre.

 Awena tebörögö da'a. Moguna tetohugö wamo'eluaha ya'ia. Oroma nösi zura ba li Inggris na öfaigi kode

## Umbu
Paska

**Paska** (moroi ba wehede Pascha bakha ba li Aram, li Yunani ba li Latin) ma Luo Wemaoso Yesu So'aya, no luo maulu te'amoni'ö bakha ba agama Niha Keriso, ba wanörö tödö wemaoso Yesu moroi ba gotalua zimate, salua ba ngaluo si tölu aefa teforöfa ba mate ia molo'ö zura Amabu'ulali Sibohou, ambö töra döfi 30. Ba wangowasaini luo Paska andre lafa'anö ira ira Niha Keriso faoma wuasö ba famoni 40 ngaluo wa'ara ba samigu föna Paska latörö tödöra wa'atohare Yesu ba Yerusalema, heza tefakao ba mate ia ba röfa. Inötö si 40 ngaluo andre to'ölö lafotöi ia inötö föna Paska ma Prapaska ba migu safuria föna Paska lafotöi ia Migu Ni'amoni'ö. Tebörögö Migu Ni'amoni'ö faoma luo Migu Palma, ba wanörö tödö zalua me irugi Yerusalema Yesu ba latema'ö ia niha faoma fondröni bulu nohi. Tetohugö ia faoma si Tölu Ngaluo Ni'amoni'ö (li Indonesia: , li Inggris: ): Luo Kamis Ni'amoni'ö, heza latörö tödö wemanga safuria Yesu awö ndra nifahaönia; Luo Jumat Ni'amoni'ö, heza latörö tödö wamakao ba fa'amate Yesu ba röfa; Luo Sabtu Ni'amoni'ö, heza latörö tödö wemaoso Yesu moroi ba gotalua zimate ba zibongi.

Alua Migu Paska ero röfi ba mbaŵa si fabö'ö-bö'ö. Alua zimane börö me la'o'ö wangerai mbaŵa (li Inggris:  molo'ö kalender niha Yahudi, ba la'erai kalender ni'oguna'ö niha ma'ökhö molo'ö fangerai döfi (li Inggris: ). Ba ginötö Konsili Nikea si föföna (325) la'etu'ö wa aekhu Paska ba luo Migu aefa desa'a ma zui aefa italu'i khatulistiwa luo.

## Umbu
Hörö

**Hörö** no ndroto mboto same'e ena'ö tola i'ila hadia ia sauri ba danö. Tola alua da'a börö me i'owuloi haga hörö, ba ibali'ö ia tobali ** si tola i'ohalöŵögöigö uto. Da'a no föfö sistem wamaigi same'e ena'ö tola oroma khöda hadia ia zi so ba zi fasui ya'ita.

Ba gaurifö sabölö alaŵa bosi, simane niha, no "" sibai hörö andrö. I'owuloi haga moroi baero, itafi ha wa'oya haga zi tola möi bakha, awena i'atarö'ö faoma ngawalö zörömi irege tobali ia gambara (faigi gambara ba zi tambai). I'ohalöŵögöigö gambara andre dania tobali "" nifa'ohe'ö ba guto sanörö holo-holo nifotöi "" (faigi gambara).

So oya ngawalö hörö, sito'ölönia lafaosagö ia tobali hörö soya sörömi (li Inggris: "") ba hörö si ha sambua sörömi (li Inggris: ""). Oya ndroto hörö soya sörömi ba asese tesöndra ia ba gaurifö simane ndri ba hambae. Hörö si ha sambua sörömi (li Indonesia: ""), simane si tesöndra ba niha, 
i'atarö'ö haga sörömi si ha sambua andrö ba ifatörö ia ba nifotöi "" ena'ö tobali ia gambara.

Sito'ölönia owulo-wulo hörö, ena'ö aoha khö gaurifö wangila heza moroi haga ni'ilania.

Baero ba wamaigi hadia ia, so göi guna hörö tanöbö'ö. Duma-dumania moguna hörö ena'ö tola te'atulö'ö "dandraluo" mboto
nifotöi "" ba ena'ö te'atulö'ö hewisa i'owuloi haga ono hörö

## Umbu
Ikhu

**Ikhu** ya'ia da'ö föfö ndroto mboto si so yaŵa mbawa, si hulö hili-hili, so döginia si tobali lala hanu-hanu.

## Umbu